Kui ülemöödunud aastal said kunstitööde märksõnadeks hansalinn Pärnu ja kuurordi 170 aastane ajalugu, siis nüüdne loomeimpulss pärineb üksnes Pärnu hansalinna staatusest.  Üldse on kavas vormida umbkaudu 10 suuremat skulptuuri, mille taustale tahetakse ehitada panoraam vanaaegsest linnast, mis jääks külgnema liivaluidetega. Sirgeks kaevatud seinale kujundatakse reljeefsed moodustised. Kõnnitee äärsele piirjoonele tulevad linnamüüri detailid, varemed ja tornide  osad. "Paljugi võib muutuda liiva ootamatu käitumise korral, praegu on liiv üllatavalt kõva ja see valmistab peavalu. Pole teada, kuidas liiv liimainega sidumisel käitub," arutleb Sutt kõiki variante õigeaegselt ja ennetavalt läbi kaaludes.